Tupá (vrch vo Vysokých Tatrách)

Tupá () je vrch v Tatrách na Slovensku. Vypína sa nad Vyšnými Hágmi, približne  severozápadne od Popradu.

 Poloha 
Nachádza sa na juhu strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom sú južne situované Vyšné Hágy a Štrbské Pleso, juhovýchodne leží Nová Polianka a východne Tatranská Polianka a Starý Smokovec. Vrch sa nachádza v Tatranskom národnom parku a hrebeňom prechádza hranica národných prírodných rezervácií Mengusovská dolina a Štôlska dolina.

 Opis 
Tupá sa nachádza v rázsoche, ktorá z hlavného hrebeňa Vysokých Tatier vybieha z Popradského Ľadového štítu a v masíve Končistej sa stáča juhozápadným smerom na Ostrvu (). Je to ľahko dostupný, ale neznačený vrchol so širokými sutinovými chrbtami z juhu a strmými zrázmi na sever. Tie sú obľúbené kvôli prijateľne dlhým nástupom aj v zime. Je často navštevovaný bez povolenia, lebo leží blízko magistrály a má všetky hrebene schodné. Medzi Tupou a sedlom pod Ostrvou leží ešte predvrchol Tupý hrb. Na juh vybieha dlhý chrbát, ktorý vytvára samostatný vrchol Klin (2183 m) za Tupou priehybou. Svahy Klinu traverzuje Tatranská magistrála. Trochu kratší hrebeň vedie z Tupej na východ na Lúčne sedlo, deliace ju od Končistej.

Severozápadné svahy klesajú do Zlomiskovej doliny, ktorou voda odteká Ľadovým potokom do rieky Poprad, východné sa zvažujú do Štôlskej doliny, odkiaľ vodu odvádza Malý Šum. Ten ústí do potoka Veľký Šum, ktorým odteká voda z južných častí Tupej. 

Západným smerom sa nachádza Ostrva (), Tupý hrb (), Patria (), Malá Bašta (), Satan () a Hlinská veža (), severným Zlomisková veža (), Kôpky (), Vysoká (), Rysy (), Gánok (), Rumanov štít () a Popradský Ľadový štít (), východným Batizovský štít (), Lavínový štít (), Kostolík (), Gerlachovský štít (), Kotlový štít () a Končistá () a južným Klin () a v Tatranskom podhorí ležiaca Varta () a Osikový vrch ().Vysoké Tatry. Letná turistická mapa. 1 : 50 000. Harmanec: VKÚ, a. s. Na vrchol nevedie značený turistický chodník.

 Výhľady 
Turisticky voľne neprístupný skalnatý vrchol umožňuje kruhový rozhľad. Umožňuje výhľad na okolité doliny a vrcholy Vysokých Tatier, no tiež Popradskú kotlinu a pásmo pohorí od Lúčanskej Fatry cez Veľkú Fatru, Nízke Tatry, Kozie chrbty, Spišsko-gemerský kras, Volovské vrchy, Čiernu horu po Branisko.

 Prístup 
Tupá sa nachádza na území národných prírodných rezervácií a Tatranského národného parku, preto je dostupný len s horským vodcom. Blízkym Sedlom pod Ostrvou a južným úbočím prechádza Tatranská magistrála.

 Galéria

 Referencie 

 F. Kroutil, Vysoké Tatry pro horolezce, 2. diel, 1977.

 Pozri aj 
 Vysoké Tatry
 Mengusovská dolina (národná prírodná rezervácia)
 Štôlska dolina (národná prírodná rezervácia)
 Tatranský národný park
 Zoznam vrcholov vo Vysokých Tatrách

 Iné projekty 

 Externé odkazy 
 Poloha na turistickej mape
 Zimné lezenie na Tupej 
 Na SummitPost.org
 Popis podľa Andrášiho, ako súčasť túry na Končistú
 Trasy výstupov

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)